b"\n_START_ARTICLE_\nCharles Fort (Irska)\n_START_PARAGRAPH_\nCharles Fort (irsko D\xc3\xban Chathail) je utrdba z zvezdasto osnovno ploskvijo, ki se nahaja na obali na ju\xc5\xbenem obronku vasice Summer Cove pred vstopom v zaliv Kinsale v grofiji Cork na Irskem. Na nasprotni strani zaliva se nahaja James' Fort._NEWLINE_Charles Fort je bil zgrajen na mestu nekdanje utrdbe z imenom Ringcurran Castle. Imenuje se po Charlesu II. Angle\xc5\xa1kem, zgrajena pa je bila v sedemdesetih in osemdesetih letih 17. stoletja. Do konca britanske nadoblasti nad Irsko je utrdba slu\xc5\xbeila kot voja\xc5\xa1nica za Britansko vojsko. Med irsko dr\xc5\xbeavljansko vojno je bila leta 1922 utrdba po\xc5\xbegana, danes pa je delno obnovljena in predstavlja pomembno turisti\xc4\x8dno atrakcijo ju\xc5\xbene Irske."